
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ŽEMĖS SKLYPO, ESANČIO NOVOS G. 2A, UŽSIENIŲ K., SINTAUTŲ SEN., ŠAKIŲ R., (KADASTRINIS NR. 8488/0001:0644 UŽSIENIŲ K. V.) PAGRINDINĖS ŽEMĖS NAUDOJIMO PASKIRTIES PAKEITIMO PAGAL ŠAKIŲ RAJONO SAVIVALDYBĖS TERITORIJOS BENDRĄJĮ PLANĄ


2025 m. gruodžio     d. Nr.  AT-
Šakiai


Vadovaudamasis Lietuvos Respublikos vietos savivaldos įstatymo 27 straipsnio 4 dalimi, Lietuvos Respublikos teritorijų planavimo įstatymo 20 straipsnio 2 dalies 2 punktu, Pagrindinės žemės naudojimo paskirties ir būdo nustatymo, keitimo tvarkos ir sąlygų aprašu, patvirtintu Lietuvos Respublikos Vyriausybės 1999 m. rugsėjo 29 d. nutarimu Nr. 1073 „Dėl pagrindinės žemės naudojimo paskirties ir būdo nustatymo, keitimo tvarkos ir sąlygų aprašo patvirtinimo“, Lietuvos Respublikos aplinkos ministro 2024 m. birželio 17 d. įsakymu Nr. D1-199 „Dėl žemės naudojimo būdų turinio aprašo patvirtinimo“, Šakių rajono savivaldybės mero 2024 m. sausio 26 d. potvarkiu Nr. MT-29 ,,Dėl įgaliojimo suteikimo administracijos direktoriui“, Šakių rajono savivaldybės teritorijos bendruoju planu, patvirtintu 2017 m. balandžio 28 d. savivaldybės tarybos sprendimu Nr. T-136 „Dėl Šakių rajono savivaldybės teritorijos bendrojo plano patvirtinimo“, Žemės ūkio ir kaimo reikalų skyriaus 2025 m. gruodžio 12 d., raštą Nr. Ž2-670 ir atsižvelgdamas į asmens prašymą, gautą 2025 m. lapkričio 19 d., reg. Nr. P-1909, bei pasibaigusį prašymo viešinimą Šakių rajono savivaldybės interneto svetainėje www.sakiai.lt ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje www.tpdris.lt laikotarpį, per kurį pastabų ir pasiūlymų iš visuomenės nebuvo gauta:
1. P a k e i č i u žemės ūkio paskirties 0,5477 ha ploto žemės sklypo (kadastro Nr. 8488/0001:0644 Užsienių k. v.), esančio Novos g. 2A, Užsienių k., Sintautų sen., Šakių r. sav., paskirtį į kitą ir nustatau vienbučių ir dvibučių gyvenamųjų pastatų teritorijos naudojimo būdą.
2. P a ž y m i u, kad statinių ir inžinerinių tinklų statyba sklype galima tik vadovaujantis Lietuvos Respublikos specialiųjų žemės naudojimo sąlygų įstatymu. Žemės sklype (kadastrinis Nr. 8488/0001:0644 Užsienių k. v.) yra įrengta drenažo sistema Nr.31 (vykdant buv. Keturnaujienos kol. mel. projektą Nr. 3), kuri sausina ir gretimus žemės sklypus. Todėl, projektuojant statinius, būtina išsiimti technines sąlygas statiniams melioruotoje žemėje projektuoti.
Šis įsakymas yra skelbiamas Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje ir Šakių rajono savivaldybės interneto svetainėje (www.sakiai.lt). Per 10 darbo dienų žemės sklypo valdytojas Nekilnojamojo turto kadastro ir Nekilnojamojo turto registro tvarkytojui pateikia prašymą dėl nurodyto žemės sklypo  kadastro duomenų pasikeitimo. 
Šis įsakymas per vieną mėnesį nuo potvarkio paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: A. Juozapavičiaus pr. 57, Kaunas, arba Regionų administracinio teismo Kauno rūmams adresu: A. Mickevičiaus g. 8A, Kaunas.

